ЗАЦВЯРДЖАЮ

Першы намеснік начальніка галоўнага ўпраўлення па адукацыі Магілёўскага аблвыканкама

\_\_\_\_\_\_\_\_\_\_\_\_\_ І.Г.Лашкевіч

«\_\_» сакавіка 2024 г.

ЗАДАННІ

для правядзення гарадскіх, раённых алімпіяд

па вучэбных прадметах “Беларуская мова” і “Беларуская літаратура”

Дата правядзення:27 сакавіка 2024 г.

Час выканання заданняў: 10.00 – 12.00

**V клас**

**Заданне 1. Адкажыце на пытанні.**

*Максімальная колькасць балаў – 5.*

1. Знайдзіце і запішыце “лішняе” слова ў радзе: *нядзеля, панядзелак, красавік, серада.* Укажыце ў дужках прычыну свайго выбару\_\_\_\_\_\_\_\_\_\_\_\_\_ ( \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).
2. Колькі назоўнікаў у форме адзіночнага ліку ўжыта ў вершаваных радках В. Гардзея?

|  |  |
| --- | --- |
| *Срэбрам ранішніх рос,* | *І пяшчотай бяроз* |
| *Зорнай яснасцю ночы* | *Твае свецяцца вочы. \_\_\_\_\_\_\_\_\_\_\_\_\_\_\_\_\_\_* |

1. Які адпаведнік у рускай мове мае назоўнік *канюшына*?  *\_\_\_\_\_\_\_\_\_*\_\_.
2. Узгадайце пісьменнікаў-юбіляраў 2023/2024 навучальнага года, пра якіх вам расказвалі на ўроках, факультатыўных занятках, пазакласных мерапрыемствах, чыталі самастойна. Запішыце аднаго з іх \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Запішыце выраз, які беларусы ўжываюць падчас ветлівага звароту, просьбы, запрашэння, прапановы, выказваючы ўвагу, паважлівыя адносіны. Падказкай будуць словы Пятруся Броўкі: “… – нашай роднай мовы шчырыя і ветлівыя словы” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Заданне 2. Вядома, што фразеалагізмы, як і словы, не ствараюцца кожны раз падчас размовы ці пісьма, а выкарыстоўваюцца ў гатовым выглядзе, як вобразныя сродкі выказвання думак і пачуццяў.**

**Са слоў-кампанентаў складзіце і запішыце пяць фразеалагізмаў (граматычную форму слоў змяняць не трэба):** кот, душу, толькі, вастрыць, нос, блішчаць, зубы, як, наплакаў, душа, пяткі, у, задзіраць.

*Максімальная колькасць балаў – 5.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 3. Запішыце нумары сказаў у той паслядоўнасці, каб атрымаўся тэкст. Дайце тэксту загаловак. Вызначце стыль тэксту.**

*Максімальная колькасць балаў – 5.*

1. Сонейка ж усміхнулася, выглянула з-за воблака, абагрэла зямлю і замёрзлага вандраўніка. 2. Пачаў Вецер дзьмуць, колькі было моцы. 3. Ён падбадзёрыўся, зняў сваю накідку, прывязаў да сядла і паехаў далей. 4. Аднойчы Сонца і Вецер заспрачаліся, хто з іх мацнейшы. 5. Але чым болей стараўся, тым мацней закутваўся вандроўнік у сваю накідку. 6. Нарэшце вырашылі памерацца сілай з вандроўнікам, які ехаў вярхом на кані.

*Загаловак\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Стыль тэксту\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Паслядоўнасць сказаў у тэксце* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 4.** **Вымаўленне і напісанне слоў у беларускай мове не заўсёды супадае. Вызначце, якія гукі абазначаны выдзеленымі ў словах літарамі.**

*Максімальная колькасць балаў – 5.*

|  |  |
| --- | --- |
| Прапанаванае слова | Гукі |
| сце**ж**ка | [ ] |
| ала**д**кі | [ ] |
| надвор’**е** | [ ] |
| піро**г** | [ ] |
| стаго**ддз**е | [ ] |

**Заданне 5. Адукаваны чалавек адну і тую ж думку можа выказаць па-рознаму. Замяніце словазлучэнні адным словам, каб сэнс выказвання не памяняўся.**

*Максімальная колькасць балаў – 5.*

Зрабіць няправільна – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Прымаць удзел – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Вучань першага класа – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Той, хто займаецца пчалярствам –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Аўтар музычных твораў – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Пабыць у гасцях – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Гады ў рады – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Майстар па вырабе глінянага посуду – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Першы летні месяц ­– \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Наведвальнiк магазiна – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 6. Пастаўце назоўнікі 3-га скланення ў форму творнага склону адзіночнага ліку, назоўнікі 2-га скланення ў форму давальнага** **склону адзіночнага ліку. Калі выканаць умову задання немагчыма, то пазначце прычыну.**

*Максімальная колькасць балаў – 5.*

Беларусь – \_\_\_\_\_\_\_\_\_\_\_\_\_\_\_\_, праверка \_\_\_\_\_\_\_\_\_\_\_\_\_\_\_, круг \_\_\_\_\_\_,

печ \_\_\_\_\_\_\_\_\_\_\_\_\_, даль \_\_\_\_\_\_\_\_\_\_, вока \_\_\_\_\_\_\_\_\_\_\_\_, уцеха \_\_\_\_\_\_\_\_\_\_\_, боль \_\_\_\_\_\_\_\_\_\_\_\_\_\_, елка \_\_\_\_\_\_\_\_\_\_\_\_, медаль \_\_\_\_\_\_\_\_\_\_\_\_\_\_\_.

**Заданне 7. Адзначце знакам “+” тыя выказванні, якія ўтрымліваюць правільную інфармацыю, а “–”, якія памылковую.****Выпраўце памылкі ў левым слупку.**

*Максімальная колькасць балаў – 5.*

|  |  |
| --- | --- |
| Выказванне | Правільна/памылкова + або - |
| У словазлучэнні “*магутныя дрэвы*” прыметнік “*магутныя*” ўжываецца ў форме множнага ліку, ніякага роду |  |
| Словы “*зямля – зямлёй*” з’яўляюцца роднаснымі |  |
| *Узяць* – дзеяслоў ІІ скланення |  |
| *Людзі заўважылі* – не з’яўляецца словазлучэннем |  |
| Знакі прыпынку ў сказе пастаўлены правільна.  *Усё заспакоілася – неба, поле зжатага ўжо хлеба, гэта даль і лугавіны… (Я.Колас).* |  |

**Заданне 8. Уявіце сябе пісьменнікамі. Складзіце невялікі тэкст па пачатку. Лічыце дадзены пачатак уступнай часткай. Дадайце 4-6 сказаў.**

*Максімальная колькасць балаў – 5.*

**Прыгажосць ранняй вясны**

Колькі цікавага навокал ранняй вясной! Ты заўважаеш змены? Прырода паступова ажывае. Прылятаюць з выраю і пачынаюць весела шчабятаць птушкі. Узбоч дарог цякуць ручайкі. Сонца не шкадуе свайго цяпла, сагравае ўсё жывое.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 9. Суаднясіце творы і інфармацыю пра іх. Спалучыце лічбу і літару (напрыклад, А1, Б2, В3, Г4). Пазначце тэму кожнага твора.**

*Максімальная колькасць балаў – 5.*

|  |  |
| --- | --- |
| **А.** Верш “Бацькаўшчына”  Тэма твора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **1.** Аўтар Уладзімір Караткевіч. Асноўная думка – старых людзей трэба паважаць, удзяляць ім увагу, раіцца з імі, бо ў іх за спінаю багаты жыццёвы вопыт |
| **Б.** Народная казка “Залаты птах”  Тэма твора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **2.** Фальклорны твор. Народная кемлівасць, дасціпнасць, спрыт і розум маюць вялікую сілу |
| **В.** Літаратурная казка “Нямоглы бацька”  Тэма твора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **3.** Фальклорны твор.  Сцвярджаюцца высокія маральныя каштоўнасці: працавітасць, смеласць, дабрыня і спагадлівасць |
| **Г.** Народная казка “Разумная дачка”  Тэма твора \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **4.** Аўтар Уладзімір Караткевіч. Асноўная думка – родны край дае чалавеку духоўныя сілы на ўсё жыццё; гонар за сваю радзіму |

Адказ: А \_\_, Б\_\_, В\_\_, Г\_\_.

**Заданне 10. Уявіце сабе, што вы рыхтуеце да друку зборнік, прысвечаны нашай роднай Беларусі. У змесце зборніка плануецца чатыры раздзелы, кожны з якіх будзе ўключаць творы адной тэматыкі. Прыдумайце да зборніка назву. Дайце арыгінальную назву кожнаму раздзелу, прытрымліваючыся мастацкага стылю.**

*Максімальная колькасць балаў – 5.*

Назва зборніка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| № | Назва раздзела |
| 1 |  |
| 2 |  |
| 3 |  |
| 4 |  |

**ДАВЕДКА**

**да заданняў гарадскіх, раённых алімпіяд**

**па вучэбных прадметах “Беларуская мова” і “Беларуская літаратура”**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы | 5 | 5 | 5 | 5 | 5 | 5 | 5 | 5 | 5 | 5 | 50 |

**V клас**

**Заданне 1. Адкажыце на пытанні.**

*Максімальная колькасць балаў – 5 (1 бал – за кожны правільны адказ).*

1. Красавік (назва месяца) (0,5+0.5).

2.  Чатыры.

3.  Клевер.

4.  Анатоль Грачанікаў, Сяргей Грахоўскі, Эдзі Агняцвет, Казімір Камейша, Міхась Лынькоў, Алесь Савіцкі, Алесь Якімовіч, Аркадзь Куляшоў, Еўдакія Лось, Мікола Лупсякоў, Мікола Мятліцкі, Паўлюк Трус, Васіль Быкаў (*залічыць адказ і ў выпадку, калі вучань указаў толькі прозвішча*)

5.  Калі ласка.

**Заданне 2. Вядома, што фразеалагізмы, як і словы, не ствараюцца кожны раз падчас размовы ці пісьма, а выкарыстоўваюцца ў гатовым выглядзе, як вобразныя сродкі выказвання думак і пачуццяў.**

**Са слоў-кампанентаў складзіце і запішыце пяць фразеалагізмаў:** вастрыць зубы, толькі пяткі блішчаць, як кот наплакаў, душа ў душу, задзіраць нос.

*Максімальная колькасць балаў – 5 (1 бал – за кожны правільна складзены фразеалагізм).*

***Заўвага!*** *Пры наяўнасці памылкі ва ўжыванні ў (у нескладовага) адымаецца 0,1 бала.*

**Заданне 3. Запішыце нумары сказаў у той паслядоўнасці, каб атрымаўся тэкст. Дайце тэксту загаловак. Вызначце стыль тэксту.**

*Максімальная колькасць балаў – 5 (3 балы – за правільна пабудаваны тэкст 1 бал – за адпаведны загаловак, 1 бал – за правільна вызначаны стыль тэксту).*

Загаловак Сонца і Вецер АБО Спрэчка Сонца і Ветру. ІНШЫЯ

Стыль тэксту мастацкі

Паслядоўнасць сказаў у тэксце 4, 6, 2, 5, 1, 3 (калі хоць адзін са сказаў не на сваім месцы – 0 балаў).

**Заданне 4. Вымаўленне і напісанне слоў у беларускай мове не заўсёды супадае. Вызначце, якія гукі абазначаны выдзеленымі ў словах літарамі.**

*Максімальная колькасць балаў – 5 (1 бал – за кожнае слова).*

***Заўвага!*** *Калі не абазначана мяккасць гука – адказ не залічваецца.*

|  |  |
| --- | --- |
| Прапанаванае слова | Гукі |
| сце**ж**ка | [ ш ] |
| аладкі | [ т ] |
| надвор’**е** | [ й’э ] |
| піро**г** | [ х ] |
| стаго**ддз**е | [ дз’ ] |

**Заданне 5. Адукаваны чалавек адну і тую ж думку можа выказаць па-рознаму. Замяніце словазлучэнні адным словам, каб сэнс выказвання не памяняўся.**

*Максімальная колькасць балаў – 5 (0,5 бала – за кожны правільна заменены выраз).*

Зрабіць няправільна – *памыліцца*, прымаць удзел – у*дзельнічаць*; вучань першага класа – *першакласнік*; той, хто займаецца пчалярствам – *пчаляр*; аўтар музычных твораў – *кампазітар*, пабыць у гасцях – *пагасціць*, гады ў рады – *рэдка, м*айстар па вырабе глінянага посуду – *ганчар,* першы летні месяц – *чэрвень*, наведвальнiк магазiна – *пакупнік/кліент*

***Заўвага!*** *Пры праверцы задання за кожную памылку ад максімальнай колькасці балаў адымаецца 0,1 бала, але павінна атрымацца не менш за 0 (нуль) балаў.*

**Заданне 6. Пастаўце назоўнікі 3-га скланення ў форму творнага склону адзіночнага ліку, назоўнікі 2-га скланення ў форму давальнага склону адзіночнага ліку. Калі выканаць умову задання немагчыма, то пазначце прычыну.**

*Максімальная колькасць балаў – 5 (0,5 бала – за кожнае слова: правільна ўтвораную форму або пазначаную прычыну).*

Беларусь – *Беларуссю*, праверка – *назоўнік 1 скл.*, круг – *круга*, печ – *печчу*, даль – *даллю*, вока – *воку*, уцеха – *назоўнік 1 скл.*, боль – болю, елка – *назоўнік 1 скл.,* медаль – *медалю*.

**Заданне 7. Адзначце азначэнні знакам “+” тыя выказванні, якія ўтрымліваюць правільную інфармацыю, “-”, якія памылковую. Выпраўце памылкі ў левым слупку.**

*Максімальная колькасць балаў (1 бал – за кожнае слова: 0,5 бала – за вызначэнне правільнасці фармулёўкі, 0,5 бала – правільнае выпраўленне, пры неабходнасці).*

|  |  |
| --- | --- |
| Выказванне | Правільна/Памылкова/  выпраўлены варыянт |
| У словазлучэнні “магутныя дрэвы” прыметнік “магутныя” стаіць ў форме множнага ліку, ніякага роду | –  *форма мн.л, род прыметніка можна вызначыць толькі ў адз.л.* |
| Словы “зямля – зямлёй” з’яўляюцца роднаснымі | –  *Формы аднаго і таго ж слова* |
| Узяць – дзеяслоў ІІ скланення | –  І спражэння |
| Людзі заўважылі – не з’яўляецца словазлучэннем | +  *граматычная аснова не з’яўляецца словазлучэннем* |
| Знакі прыпынку ў сказе пастаўлены правільна.  Усё заспакоілася – неба, поле зжатага ўжо хлеба, гэта даль і лугавіны… (Я.Колас). | \_  *Усё заспакоілася: неба, поле зжатага ўжо хлеба, гэта даль і лугавіны… (Я.Колас).* |

**Заданне 8. Уявіце сябе пісьменнікамі. Складзіце невялікі тэкст па пачатку Лічыце дадзены пачатак уступнай часткай. Дадайце 4-6 сказаў.**

*Максімальная колькасць балаў – 5.*

***Заўвага!*** *Пры праверцы задання за кожную памылку (любога тыпу) ад максімальнай колькасці балаў адымаецца 0,1 бала, але павінна атрымацца не менш за 0 (нуль) балаў.*

**Заданне 9. Суаднясіце творы і інфармацыю пра іх. Спалучыце лічбу і літару (напрыклад, А1, Б2, В3, Г4). Пазначце тэму кожнага твора.**

*Максімальная колькасць балаў – 5 (0,25 бала – за кожную правільна пазначаную тэму, 1 бал – за кожнае правільнае спалучэнне лічбы і літары).*

**АДКАЗ:** А \_4\_, Б\_3\_, В\_1\_, Г\_2\_.

Тэма **А** пра вясновую прыроду роднага краю **Б** падарожжа братоў у пошуках злодзея **В** пра звычай людзей завозіць у лес старых бацькоў **Г** сялянская дзяўчынка перахітрыла пана.

**Заданне 10. Уявіце сабе, што вы рыхтуеце да друку зборнік, прысвечаны нашай роднай Беларусі. У змесце зборніка плануецца чатыры раздзелы, кожны з якіх будзе ўключаць творы адной тэматыкі. Прыдумайце да зборніка назву. Дайце арыгінальную назву кожнаму раздзелу, прытрымліваючыся мастацкага стылю.**

*Максімальная колькасць балаў – 5 (1 бал – за назву зборніка, адпаведную ўмове задання, 1 бал – за кожную арыгінальную назву раздзела).*

***Заўвага!*** *Пры ацэнцы задання ўлічваць арыгінальнасць прыдуманых назваў. Назвы раздзелаў тыпу “Прырода”, “Гісторыя” і г.д. – 0,5 бала. Звяртаць увагу на арыгінальную задуму. Назвы раздзелаў, якія не суадносяцца з умовамі задання, назваю зборніка – 0 балаў.*