ЗАЦВЯРДЖАЮ

Першы намеснік начальніка галоўнага ўпраўлення па адукацыі Магілёўскага аблвыканкама

\_\_\_\_\_\_\_\_\_\_\_\_\_ І.Г.Лашкевіч

«\_\_» сакавіка 2024 г.

ЗАДАННІ

для правядзення гарадскіх, раённых алімпіяд

па вучэбных прадметах “Беларуская мова” і “Беларуская літаратура”

Дата правядзення:27 сакавіка 2024 г.

Час выканання заданняў: 10.00 – 12.00

**VІІІ клас**

**Заданне 1. Адкажыце на пытанні.**

*Максімальная колькасць балаў – 5.*

1. Кожны народ мае свой характар, свае асаблівасці, якія адрозніваюць яго ад іншых народаў. Працавітасць, талерантнасць і гасціннасць – галоўныя рысы беларускага нацыянальнага характару. Растлумачце слова “талерантнасць” сваімі словамі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Знайдзіце і запішыце “лішняе” слова ў радзе: зацірка, мачанка, нагавіцы, наліснікі, калдуны. Укажыце ў дужках прычыну свайго выбару \_\_\_\_\_\_\_\_\_\_\_\_\_\_\_\_\_ ( \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).
2. Узгадайце пісьменнікаў-юбіляраў 2023/2024 навучальнага года, пра якіх вам расказвалі на ўроках, факультатыўных занятках, пазакласных мерапрыемствах, чыталі самастойна. Запішыце аднаго з іх \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Як называецца слоўнік, у якім раскрываецца лексічнае значэнне слова? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5. Рэспубліка Беларусь – незалежная дзяржава. Пры гэтым наш народ паважае іншыя народы і ганарыцца братэрскімі сувязямі. У нашай краіне спецыяльна вызначаны дзень, калі адзначаецца свята, якое сімвалізуе моцную дружбу, агульны гістарычны лёс і духоўнае братэрства беларусаў і расіян. Адзначаецца свята 2 красавіка. Як яно называецца? \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Заданне 2. Вядома, што фразеалагізмы, як і словы, не ствараюцца кожны раз падчас размовы ці пісьма, а выкарыстоўваюцца ў гатовым выглядзе, як вобразныя сродкі выказвання думак і пачуццяў.**

**Са слоў-кампанентаў складзіце і запішыце пяць фразеалагізмаў (форму слоў пры неабходнасці можна змяняць):**  сонца, вочы, ні, пад, ні, зуб, біць, пяро, лынды, разбягаюцца, зуб, месца,пух, за.

*Максімальная колькасць балаў – 5.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 3. Уважліва прачытайце тэкст. Дайце тэксту загаловак, адлюстраваўшы ў ім асноўную думку. Складзіце пытанні да кожнай падтэмы тэксту.**

*Максімальная колькасць балаў – 5.*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ложкі ў хаце ставяць каля глухой сцяны, далей ад вокнаў і дзвярэй, каб цяплей было спаць дажджлівай восенню і марознай зімою. Самаробныя ложкі аздаблялі разьбою. Посцілкі гаспадыня ткала на кроснах, і на іх, калярова- ўзорыстых, прыгожа глядзеліся белыя горкі падушак. Цешыў вока на сцяне пры ложку і дыван, таксама тканы ці маляваны. Гаспадыня старалася, каб і сямейнікам падабаўся гэты кут у хаце, і каб суседкі па-добраму зайздросцілі ёй, руплівай праллі і ткаллі. Але так было не заўсёды. Некалі ложкі стаялі хіба ў панскіх палацах. А простыя людзі спалі на палку ды на палацях. Палок займаў частку хаты ад печы да кутняй сцяны. Палаці, або палаткі, таксама дашчаныя, але вузейшыя за палок. Мацаваліся адным канцом на лежаку печы, другім – на драўляным бруску, прыбітым да сцяны. Гэты спальны кут у хаце нагадваў двух’ярусны памост: першы ярус – палок, другі ярус – палаці. На высокіх, бліжэй да столі, палацях любілі спаць дзеці. Як на воблаках, ляжалі яны на сенніках – матрацах, набітых сенам ці саломаю. А яшчэ сеннікі, пашытыя з густога палатна, напаўнялі, бывала, аўсянай мякінаю. Перад гэтым мякіну старанна прасейвалі, каб не засталося пылу.*

|  |  |
| --- | --- |
| Пытанні да тэксту | *1.* |
| *2.* |
| *3.* |
| *4.* |

**Заданне 4.** **Запоўніце табліцу**, в**ызначыўшы спосаб утварэння прапанаваных слоў і ўказаўшы словаўтваральны сродак.**

*Максімальная колькасць балаў – 5.*

|  |  |  |
| --- | --- | --- |
| **Слова** | **Спосаб утварэння** | **Словаўтваральны сродак** |
| Узор выканання:  *сузор’е* | *Прыставачна-суфіксальны* | *Прыстаўка* ***су-*** *і суфікс* ***-й-*** |
| *абязлесіць* |  |  |
| *выпісаць* |  |  |
| *тэлеглядачка* |  |  |
| *даскакацца* |  |  |
| *землекапальны* |  |  |

**Заданне 5. Вызначце, што стала асновай-крыніцай (прыказка/прымаўка, фразеалагізм, крылатае выслоўе, перыфраза) наступных загалоўкаў да публікацый у СМІ:** *“Дома і рынг дапамагае”, “З рук белай маланкі”, “Калі камуналка не па кішэні”, “Лістапад на носе”, “Які кіраўнік – такая і каманда”, “Не пакідайце ж мовы нашай”, “Не так страшна, як малююць”, “Палескай Мадонне прысвячаецца”, “Роднае слова – душа народа”,* *“Рукі працы не баяцца”.* **Размяркуйце загалоўкі ў табліцу згодна з тыпам выяўленай у ім асновы-крыніцы**

*Максімальны бал – 5.*

|  |  |  |  |
| --- | --- | --- | --- |
| **Прыказка/**  **прымаўка** | **Фразеалагізм** | **Крылатае выслоўе** | **Перыфраза** |
|  |  |  |  |
|  |  |  |  |
|  |  |  |  |
|  |  |  |  |

**Заданне 6. Рашыце лінгвістычныя задачы, раскрыўшы дужкі. Пастаўце словы ў патрэбнай форме і запішыце сказы**.

*Максімальны бал – 5.*

|  |  |
| --- | --- |
| 1. Мой дзядуля стаў (генерал-маёр). |  |
| 2. (Вядомы ўрач) Алена Сяргееўна дапамагла многім людзям. |  |
| 3. Пасля (конкурс) усе сабраліся ў кабінеце. |  |
| 4. На (стог) стаяў бусел. |  |
| 5. Марыська была (нясцерпны задавака). |  |
| *6.*Новую пасаду прапанавалі (старшыня Ілья Васільевіч). |  |
| *7.*Многа (шынель) пашылі нам на выступленне. |  |
| *8.*Трэба падзякаваць (Кузьма Хомчанка) за цікавае апавяданне. |  |
| *9.*Школа ганарыцца сваімі (дзвесце пяцьдзясят восем) выпускнікамі. |  |
| *10.*Даследаванне выконвалася (абедзве) вучаніцамі. |  |

**Заданне 7. Уявіце сябе пісьменнікамі. Складзіце невялікі тэкст па пачатку. Лічыце дадзены пачатак уступнай часткай. Дадайце 4-6 сказаў.**

*Максімальная колькасць балаў – 5.*

**Ціхі вечар**

Паволі надыходзіць вечар. Змаўкаюць птушкі. Над лугам уздымаецца туман. На небе ўзыхозіць першая яркая зорка…

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне 8. Разгледзьце фрагмент помніка Якубу Коласу і яго літаратурным героям. Выяву якім літаратурным героям вы бачыце на прапанаваным ніжэй фота? Назавіце літаратурны твор, яго жанр. Дзе знаходзіцца гэты помнік? Адказы да задання запішыце ў табліцу.**

*Максімальная колькасць балаў – 4.*



|  |  |
| --- | --- |
| Выявы якіх літаратурных герояў вы бачыце на прапанаваным фота? |  |
| Назавіце літаратурны твор |  |
| Назавіце жанр |  |
| Дзе знаходзіцца гэты помнік? |  |

**Заданне 9. Па прыведзеных апісаннях назавіце героя (выдзелены тлустым курсівам), аўтара і твор.**

*Максімальная колькасць балаў – 6.*

|  |  |  |
| --- | --- | --- |
| **Апісанне** | **Герой** | **Аўтар і назва твора** |
| Кажуць, толькі як выйдзе і ўдарыць як ***ён***  Па струнах з неадступнаю песняй, –  Сон злятае з павек, болю цішыцца стогн,  Не шумяць ясакары, чарэсні… |  |  |
| ***Яна*** доўга яшчэ глядзіць на сумны пагорак, гразкую дарогу і бачыць над гэтай мясцінай цёплы ліпеньскі дзень, высокае яснае неба і густое жыта абапал дарогі. Гэта было ў той, ужо далёкі, памятны год, калі пачалася вайна. I тады яна таксама стаяла тут і з роспаччу ў сэрцы пазірала на гэты шлях, а ногі яе імкнуліся бегчы туды, за ім, адзіным сынам, яе Васем. |  |  |
| Радасць у чалавека была!!! ***Яна*** ж без яе ўсё жыццё сваё!!! Трое дзетак у партызанах з голаду памерлі, старэйшы сын “без весці”, Піліп вярнуўся, кулямі ды асколкамі начынены, два месяцы пажыў... Віцька адзін застаўся, дык і ў яго жыццё наперакасяк пайшло... Адна ўсё жыццё... Гаротніца... Хоць ты яе ў царкве вешай як пакутніцу святую… |  |  |

**Заданне 10. Уявіце сабе, што вы рыхтуеце да друку зборнік, прысвечаны нашай роднай Беларусі. У змесце зборніка плануецца чатыры раздзелы, кожны з якіх будзе ўключаць творы адной тэматыкі. Прыдумайце да зборніка назву. Дайце арыгінальную назву кожнаму раздзелу, прытрымліваючыся мастацкага стылю.**

*Максімальная колькасць балаў – 5.*

Назва зборніка \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| № | Назва раздзела |
| 1 |  |
| 2 |  |
| 3 |  |
| 4 |  |

**ДАВЕДКА**

**да заданняў гарадскіх, раённых алімпіяд**

**па вучэбных прадметах “Беларуская мова” і “Беларуская літаратура”**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы | 5 | 5 | 5 | 5 | 5 | 5 | 5 | 4 | 6 | 5 | 50 |

**VІІІ клас**

**Заданне 1. Адкажыце на пытанні.**

*Максімальная колькасць балаў – 5 (1 бал – за кожны правільны адказ).*

1. Прыняцце і павага чужога выбару, чужых асаблівасцяў, меркаванняў.

2.  Нагавіцы (астатняе – стравы).

3. Анатоль Грачанікаў, Сяргей Грахоўскі, Эдзі Агняцвет, Казімір Камейша, Міхась Лынькоў, Алесь Савіцкі, Алесь Якімовіч, Аркадзь Куляшоў, Еўдакія Лось, Мікола Лупсякоў, Мікола Мятліцкі, Паўлюк Трус, Васіль Быкаў (залічыць адказ і ў выпадку, калі вучань указаў толькі прозвішча)

4. Тлумачальны.

5. Дзень яднання народаў Беларусі і Расіі.

**Заданне 2. Вядома, што фразеалагізмы, як і словы, не ствараюцца кожны раз падчас размовы ці пісьма, а выкарыстоўваюцца ў гатовым выглядзе, як вобразныя сродкі выказвання думак і пачуццяў.**

**Са слоў-кампанентаў складзіце і запішыце пяць фразеалагізмаў:** ні пуху ні пяра, зуб за зуб, біць лынды, вочы разбягаюцца, месца пад сонцам.

*Максімальная колькасць балаў – 5 (1 бал – за кожны правільна складзены фразеалагізм).*

***Заўвага!*** *Пры наяўнасці памылкі пры змене формы слова адымаецца 0,1 бала.*

**Заданне 3. Уважліва прачытайце тэкст. Дайце тэксту загаловак, адлюстраваўшы ў ім асноўную думку. Складзіце пытанні да кожнай падтэмы тэксту.**

*Максімальная колькасць балаў – 5 (1 бал – за загаловак, адпаведны ўмове, 1 бал – за кожнае пытанне)*

***Увага!*** *Калі пытанні датычаць адной падтэмы, то залічваецца адно з іх).*

**Загаловак (**прыкладны): Месцу адпачынку ў хаце – асаблівая ўвага

|  |  |
| --- | --- |
| Пытанні да тэксту | *1. Дзе ставілі ложкі ў хаце?*  *2. Як гаспадыні ўпрыгожвалі ложкі?*  *3. Што такое палок, палаці?*  *4. Чым напаўнялі сеннікі?* |

**Заданне 4. Запоўніце табліцу**, в**ызначыўшы спосаб утварэння прапанаваных слоў і ўказаўшы словаўтваральны сродак.**

*Максімальная колькасць балаў – 5 (0,5 бала – за кожны правільны адказ ).*

|  |  |  |
| --- | --- | --- |
| **Слова** | **Спосаб утварэння** | **Словаўтваральны сродак** |
| Узор выканання:  *сузор’е* | *прыставачна-суфіксальны* | прыстаўка *су-* і суфікс *-й-* |
| *абязлесіць* | *прыставачна-суфіксальны* | прыстаўка *абяз-* і суфікс *-і-* |
| *выпісаць* | *прыставачны* | прыстаўка *вы*- |
| *тэлеглядачка* | *суфіксальны* | суфікс *-к-* |
| *даскакацца* | *прыставачна-постфіксальны* | прыстаўка *да-* і постфікс *-ца* |
| *землекапальны* | *Асноваскладанне з суфіксацыяй (складана-суфіксальны)* | *зямл(я) +* *капа(ць)+е (злуч.галосная або інтэрфікс)* + суфікс *-льн-* |

**Заданне 5. Вызначце, што стала асновай-крыніцай (прыказка/прымаўка, фразеалагізм, крылатае выслоўе, перыфраза) наступных загалоўкаў да публікацый у СМІ:** *“Дома і рынг дапамагае”, “З рук белай маланкі”, “Калі камуналка не па кішэні”, “Лістапад на носе”, “Які кіраўнік – такая і каманда”, “Не пакідайце ж мовы нашай”, “Не так страшна, як малююць”, “Палескай Мадонне прысвячаецца”, “Роднае слова – душа народа”,* *“Рукі працы не баяцца”.* **Размяркуйце загалоўкі ў табліцу згодна з тыпам выяўленай у ім асновы-крыніцы.**

*Максімальны бал – 5 (0,5 бала за кожны правільна размеркаваны загаловак)*

|  |  |  |  |
| --- | --- | --- | --- |
| **Прыказка/**  **прымаўка** | **Фразеалагізм** | **Крылатае выслоўе** | **Перыфраза** |
| *“Дома і рынг дапамагае”* | *“Калі камуналка не па кішэні”* | *“Не пакідайце ж мовы нашай”* | *“З рук белай маланкі”* |
| *“Які кіраўнік – такая і каманда”* | *“Лістапад на носе”* | *“Роднае слова – душа народа”* | *“Палескай Мадонне прысвячаецца”* |
| *“Не так страшна, як малююць”* |  |  |  |
| *“Рукі працы не баяцца”* |  |  |  |

**Заданне 6. Рашыце лінгвістычныя задачы, раскрыўшы дужкі. Пастаўце словы ў патрэбнай форме і запішыце сказы.**

*Максімальная колькасць балаў – 5 (0,5 бала – за кожную правільны адказ).*

1. Мой дзядуля стаў (генерал-маёр). – Мой дзядуля стаў генерал-маёрам.
2. (Вядомы ўрач) Алена Сяргееўна дапамагла многім людзям. – Вядомы ўрач Алена Сяргееўна дапамагла многім людзям.
3. Пасля (конкурс) усе сабраліся ў кабінеце. – Пасля конкурсу ўсе сабраліся ў кабінеце.
4. На (стог) стаяў бусел. – На стозе стаяў бусел.
5. Марыська была (нясцерпны задавака). – Марыська была нясцерпнай задавакай.
6. Новую пасаду прапанавалі (старшыня Ілья Васільевіч). – Новую пасаду прапанавалі старшыні Ільі Васільевічу.
7. Многа (шынель) пашылі нам на выступленне. – Многа шынялёў пашылі нам на выступленне.
8. Трэба падзякаваць (Кузьма Хомчанка) за цікавае апавяданне. – Трэба падзякаваць Кузьме Хомчанку за цікавае апавяданне.
9. Школа ганарыцца сваімі (дзвесце пяцьдзясят восем) выпускнікамі. – Школа ганарыцца сваімі двумастамі пяццюдзесяццю васьмю выпускнікамі.
10. Даследаванне выконвалася (абедзве) вучаніцамі. – Даследаванне выконвалася абедзвюма вучаніцамі.

**Заданне 7. Уявіце сябе пісьменнікамі. Складзіце невялікі тэкст па пачатку. Лічыце дадзены пачатак уступнай часткай. Дадайце 4-6 сказаў.**

*Максімальная колькасць балаў – 5.*

**Ціхі вечар**

Паволі надыходзіць вечар. Змаўкаюць птушкі. Над лугам уздымаецца туман. На небе ўзыхозіць першая яркая зорка…

***Заўвага!*** *Пры праверцы задання за кожную памылку (любога тыпу) ад максімальнай колькасці балаў адымаецца 0,1 бала, але павінна атрымацца не менш за 0 (нуль) балаў.*

**Заданне 8. Разгледзьце фрагмент помніка Якубу Коласу і яго літаратурным героям. Выяву якому літаратурнаму герою Вы бачыце на прапанаваным ніжэй фота? Назавіце літаратурны твор, яго жанр. Дзе знаходзіцца гэты помнік? Адказы да задання запішыце ў табліцу.**

*Максімальная колькасць балаў – 4.*

|  |  |
| --- | --- |
| Выявы якіх літаратурных герояў вы бачыце на прапанаваным фота? | *Сымонка і сялянская дзяўчынка Ганна (0,5б+0,5б)* |
| Назавіце літаратурны твор | *“Сымон-музыка” 1 бал* |
| Назавіце жанр | *Паэма 1 бал* |
| Дзе знаходзіцца гэты помнік? | *г.Мінск 1 бал* |

**Заданне 9. Па прыведзеных апісаннях назавіце героя (выдзелены тлустым курсівам), аўтара і твор.**

*Максімальная колькасць балаў – 6*

*(1 бал – за кожную правільна запоўненую клетку).*

|  |  |  |
| --- | --- | --- |
| **Апісанне** | **Герой** | **Аўтар, назва твора** |
| Кажуць, толькі як выйдзе і ўдарыць як ***ён***  Па струнах з неадступнаю песняй, –  Сон злятае з павек, болю цішыцца стогн,  Не шумяць ясакары, чарэсні | Гусляр  *(1 бал)* | Янка Купала “Курган”  *(0,5 б+0,5б)* |
| ***Яна*** доўга яшчэ глядзіць на сумны пагорак, гразкую дарогу і бачыць над гэтай мясцінай цёплы ліпеньскі дзень, высокае яснае неба і густое жыта абапал дарогі. Гэта было ў той, ужо далёкі, памятны год, калі пачалася вайна. I тады яна таксама стаяла тут і з роспаччу ў сэрцы пазірала на гэты шлях, а ногі яе імкнуліся бегчы туды, за ім, адзіным сынам, яе Васем. | Тэкля  *(1 бал)* | Васіль Быкаў  “Незагойная рана”  *(0,5 б+0,5б)* |
| Радасць у чалавека была!!! ***Яна*** ж без яе ўсё жыццё сваё!!! Трое дзетак у партызанах з голаду памерлі, старэйшы сын «без весці», Піліп вярнуўся, кулямі ды асколкамі начынены, два месяцы пажыў... Віцька адзін застаўся, дык і ў яго жыццё наперакасяк пайшло... Адна ўсё жыццё... Гаротніца... Хоць ты яе ў царкве вешай як пакутніцу святую… | Ганна  (1 бал) | Аляксей Дудараў  “Вечар”  *(0,5 б+0,5б)* |

**Заданне 10. Уявіце сабе, што вы рыхтуеце да друку зборнік, прысвечаны нашай роднай Беларусі. У змесце зборніка плануецца чатыры раздзелы, кожны з якіх будзе ўключаць творы адной тэматыкі. Прыдумайце да зборніка назву. Дайце арыгінальную назву кожнаму раздзелу, прытрымліваючыся мастацкага стылю.**

*Максімальная колькасць балаў – 5 (1 бал – за назву зборніка, адпаведную ўмове задання, 1 бал – за кожную арыгінальную назву раздзела).*

**Заўвага!** *Пры ацэнцы задання ўлічваць арыгінальнасць прыдуманых назваў. Назвы раздзелаў тыпу “Прырода”, “Гісторыя” і г.д. ацэньваюцца 0,5 бала.* *Назвы раздзелаў, якія не суадносяцца з умовамі задання, назваю зборніка – 0 балаў.*